Source: http://docplayer.fi/1950531-Luuloista-ja-tulkintaeroista-vakuutuslaaketieteellisen-arvioinnin-todellisuuteen-masennus-tyokyvyttomyyselakkeen-perusteena.html
Timestamp: 2018-02-21 11:45:46+00:00
Document Index: 3339843

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

LUULOISTA JA TULKINTAEROISTA VAKUUTUSLÄÄKETIETEELLISEN ARVIOINNIN TODELLISUUTEEN Masennus työkyvyttömyyseläkkeen perusteena - PDF
LUULOISTA JA TULKINTAEROISTA VAKUUTUSLÄÄKETIETEELLISEN ARVIOINNIN TODELLISUUTEEN Masennus työkyvyttömyyseläkkeen perusteena
Download "LUULOISTA JA TULKINTAEROISTA VAKUUTUSLÄÄKETIETEELLISEN ARVIOINNIN TODELLISUUTEEN Masennus työkyvyttömyyseläkkeen perusteena"
1 TAMPEREEN YLIOPISTO Oikeustieteiden laitos LUULOISTA JA TULKINTAEROISTA VAKUUTUSLÄÄKETIETEELLISEN ARVIOINNIN TODELLISUUTEEN Masennus työkyvyttömyyseläkkeen perusteena Vakuutustiede Pro gradu -tutkielma Helmikuu 2010 Ohjaajat: Pauliina Havakka Antti Kanto Topias Filppu
2 TIIVISTELMÄ Tampereen yliopisto Oikeustieteiden laitos, vakuutustiede Tekijä: FILPPU, TOPIAS Tutkielman nimi: Luuloista ja tulkintaeroista vakuutuslääketieteellisen arvioinnin todellisuuteen masennus työkyvyttömyyseläkkeen perusteena Pro gradu -tutkielma: 92 sivua, 6 liitesivua Ajankohta: Helmikuu 2010 Avainsanat: Työkyvyttömyyseläke, vakuutuslääkäri, ratkaisutoiminta, masennus Tämä tutkielma tarkastelee vakuutuslääketieteellistä arviointia työkyvyttömyyseläkeratkaisua tehtäessä. Tarkastelun pääpaino on vakuutuslääkärin näkökulmassa tiettyyn sairausryhmään liittyvän työ- ja toimintakyvyn arvioinnissa. Vakuutuslääkäreistä vallassa oleva kuva on melko negatiivinen johtuen paljolti siitä, ettei vakuutuslääkärin roolia ja tehtävää ratkaisuprosessissa aina ymmärretä. Lisäksi vakuutuslääkärin tehtävä on erittäin haasteellinen ja vaikeutuu entisestään tiettyjen sairauksien arvioinnin kohdalla. Tämä luo luonnollisesti haasteen myös oikeiden päätösten tekemiseksi, mikä ei aina tarkoita työkyvyttömyyseläkkeen myöntämistä. Näistä syistä läpinäkyvyyden luominen vakuutustieteen tälle osa-alueelle on edelleen tarpeen, jotta ratkaisujen perusteita ymmärrettäisiin paremmin ja toisaalta myös hylkääviin päätöksiin voitaisiin suhtautua järkiperäisesti. Masennus on noussut erityisesti nuorten parissa yleisimmäksi syyksi työkyvyttömyyseläkkeen hakemiseen. Syitä masennukseen on nuorilla monia, päällimmäisinä kenties oman elämän hallinnan puute ja työmarkkinoiden kasvaneet vaatimukset, joihin kaikilla ei ole kykyjä vastata. Ikäluokkana nuoret ovat työeläkevakuutusyhtiön näkökulmasta haastava ryhmä, jonka eläkeratkaisuja tehtäessä hakijaan kohdistuvat vaikutukset ovat yleensä pitempikestoisia kuin vanhempien ikäluokkien kohdalla. Masennus itsessään taas on sellainen psyykkinen sairaus, jonka diagnosointi, vakavuuden arviointi ja hoito ovat usein haasteellisia. Työkyvyttömyyseläkepäätöstä tehtäessä toipumisen kestoa voi olla vaikea arvioida ja lisäksi masennus uusiutuu helposti, ellei potilas saa riittävästi tukea. Toisaalta väärin perustein tehty myöntävä ratkaisukin voi entisestään etäännyttää henkilöä työelämästä. Psyykkisten sairauksien kohdalla hoitavien lääkäreiden vastuu korostuu, sillä jos nuori päätyy pysyvästi työkyvyttömäksi masennuksen takia, jotain voidaan usein sanoa epäonnistuneen sairauden tunnistamisessa tai hoidossa. Tutkielmassa käydään läpi työkyvyttömyyseläkkeen myöntämistä lain perusteella, vakuutuslääkäreiden negatiivisen kuvan syitä, ratkaisuprosessia ja sen toimijoita sekä masennusta sairautena ja sen arviointia työkyvyttömyyseläkkeen perusteena vakuutuslääkärin näkökulmasta. Tutkielman empiria koostuu oman havainnoinnin lisäksi keskusteluista useiden eri asiantuntijoiden kanssa ja esimerkkitapauksesta, josta voidaan esittää sekä myöntämistä että hylkäämistä puoltavia argumentteja. Läpinäkyvyyden lisäämistavoittein toteutettu tutkielma osoittaa, että vakuutuslääkärin tehtävä on erittäin haastava, eikä ratkaisun tekeminen masennustapauksissa tai vaikeasti arvioitavissa tapauksissa ylipäätään ole koskaan yksiselitteistä, vaan vaatii monipuolista kokonaisharkintaa, usein erikoisosaamista ja erityisesti kokemusta. ii
3 SISÄLTÖ 1 JOHDANTO AIHEALUEEN ESITTELY JA TUTKIMUKSEN MERKITYS KIRJALLISUUS JA AIEMMAT TUTKIMUKSET TUTKIMUKSEN TAVOITE JA TUTKIMUSONGELMAT KESKEISET RAJAUKSET TUTKIMUSMETODIT JA KÄYTETTY AINEISTO TEOREETTINEN VIITEKEHYS JA TUTKIMUKSEN KULKU TYÖKYVYTTÖMYYSELÄKERATKAISU TYÖKYVYTTÖMYYSELÄKKEEN TARKOITUS MYÖNTÄMISEN YLEISET EDELLYTYKSET JA YLI 60-VUOTIAIDEN ERITYISSÄÄNNÖS TYÖKYVYTTÖMYYSELÄKEMUODOT JA PÄÄTÖKSENTEKO RATKAISUUN TARVITTAVAT TIEDOT RATKAISEMINEN JA SIINÄ HUOMIOITAVIA ASIOITA RATKAISUPROSESSIN KUVAUS TYÖNJAOLLISESTI HOITAVA LÄÄKÄRI, VAKUUTUSLÄÄKÄRI JA RATKAISIJA RATKAISUTOIMINNASSA HOITAVAN LÄÄKÄRIN TEHTÄVÄ TYÖKYVYTTÖMYYSELÄKERATKAISUSSA VAKUUTUSLÄÄKÄRIN TYÖNKUVA Vakuutuslääkäreiden koulutus Vakuutuslääkärin tehtävä VAKUUTUSLÄÄKÄRIN JA HOITAVAN LÄÄKÄRIN VÄLINEN SUHDE Erilaisten roolien takaama yhdenmukainen kohtelu Näkökantoja hoitavan lääkärin ja vakuutuslääkärin vuorovaikutuksesta RATKAISIJAN PERIAATTEET JA TEHTÄVÄ TYÖKYVYTTÖMYYSELÄKERATKAISUSSA Periaatteet Käytännön ratkaisutyö VAKUUTUSLÄÄKÄREIHIN JA RATKAISUTOIMINTAAN KOHDISTUNUT KRITIIKKI iii
4 3.5.1 Lain tulkinta kyseenalaisten mielikuvien luojana Teoria ohjehylkäysprosentista Kritiikin syistä ja perusteltavuudesta NUORTEN MASENNUS TYÖKYVYTTÖMYYSELÄKKEEN PERUSTEENA ERI NÄKÖKULMISTA MASENNUS JA SEN SUHDE TYÖKYKYYN Masennus osana mielenterveyshäiriöitä Masennus ja toimintakyky Masennus ja työkyky Nuorten masennuksen erityispiirteitä LÄÄKÄRINLAUSUNTO ERI NÄKÖKULMISTA Masennuspotilaan lääkärin antama lausunto Lääkärinlausuntojen merkitys vakuutuslääkärin näkökulmasta VAKUUTUSLÄÄKÄRIN TEKEMÄ ARVIOINTI NUOREN MASENNUSTAPAUKSESSA Masennus vakuutuslääkärin näkökulmasta Nuori ikä ratkaisuun vaikuttavana tekijänä Hylkäämisen ja myöntämisen puolesta argumentointi käytännössä Hylkäämisestä ja myöntämisestä yleisemmällä tasolla masennustapauksissa Näkökantoja masennuksesta toipumisesta ja työelämän vaatimuksista PÄÄTELMÄT TUTKIMUKSEN ARVIOINTI VASTAUKSIA TUTKIMUSONGELMIIN JA POHDINTAA NIIHIN LIITTYEN TULEVAISUUDEN NÄKYMÄT JA TUTKIMUSAIHEET LÄHTEET LIITE 1: ELÄKEHAKEMUSTEN KÄSITTELYAIKATILASTO LIITE 2: VARMAN KUVAAJIA LIITE 3: KYSELYIDEN JA KESKUSTELUIDEN TEEMAT iv
5 KUVIO- JA TAULUKKOLUETTELO KUVIOT: Kuvio 1: Tutkielman teoreettinen viitekehys Kuvio 2: Tutkimuksen rakenne ja eteneminen Kuvio 3: Eläkepäätöksen tekeminen työnjaollisesti Kuvio 4: Työkyvyttömyyseläkkeiden hylkäysprosentit yksityisellä sektorilla Kuvio 5: Eri mielenterveyssairauksien perusteella alkaneet työkyvyttömyyseläkkeet Kuvio 6: Varsinaisten työkyvyttömyyseläkkeiden hylkäysprosentti sairausryhmittäin yksityisellä sektorilla Kuvio 7: Kuntoutustukien osuus vuonna 2007 alkaneista työkyvyttömyyseläkkeistä työeläkejärjestelmässä TAULUKOT: Taulukko 1: Työeläkejärjestelmän työkyvyttömyyseläkemenot vuoden 2008 rahassa... 3 Taulukko 2: Työkyvyttömyyseläkkeen lajit ja perusteet Taulukko 3: Hoitavan lääkärin ja vakuutuslääkärin erot viitekehyksen osalta Taulukko 4: Masennustilan ICD-10 - oirekriteerit lyhennettyinä Taulukko 5: DSM-IV:ään sisältyvä SOFAS-asteikko Taulukko 6: SOFAS-asteikon käyttö Taulukko 7: Mielialahäiriöpotilaan kattavan lääkärinlausunnon psykiatrinen sisältö Taulukko 8: Laajemmat työhön liittyvät tiedot haettaessa ammatillista kuntoutusta tai työkyvyttömyyseläkettä v
6 1 JOHDANTO 1.1 Aihealueen esittely ja tutkimuksen merkitys Hoitavan lääkärin ja vakuutusyhtiön asiantuntijalääkärin suhteessa piilevät ristiriidat ja vakuutuslääkäreiden toiminta yleisesti ovat puhuttaneet kriittiseen sävyyn muun muassa eduskunnassa useiden kirjallisten kysymysten kautta sekä esimerkiksi internetin keskustelupalstoilla, lehdissä ja keskusteluohjelmissa. Oikeus ei siis ainakaan subjektiivisten näkemysten mukaan aina ole toteutunut. Vakuutuslääkäreihin kohdistuu painetta, painostusta ja joskus jopa suoranaisia uhkauksia 1. Perustamalla näkemyksensä vain julkisuudessa luotuun kuvaan vakuutuslääkärin toiminnasta voi ensituntumalta jopa saada käsityksen, että tämän tehtävänä on yksinkertaisesti pitää vakuutusyhtiön korvaussuhde aisoissa korvauksenhakijoiden ollessa vain satunnaisesti uhrattavia pelinappuloita liiketoiminnallisten tavoitteiden saavuttamisessa. Todellisuus ei kuitenkaan ole tämänkään salaliittoteorian kohdalla aivan näin karun yksinkertainen. Kandidaatin tutkielmassani etsittiin perusteita vakuutuslääkäreiden negatiiviselle julkisuuskuvalle. Suurimpana ongelmana voidaan pitää läpinäkyvyyden puutetta; ratkaisuprosessia ja vakuutuslääkäreiden roolia siinä ei aina ymmärretä. Tämä konkretisoituu esimerkiksi siihen näkemykseen, että vakuutuslääkäreiden tulisi tavata potilaita siinä missä hoitavienkin lääkäreiden miten kukaan voi tehdä ratkaisuun suuresti vaikuttavia lausuntoja pelkkien papereiden perusteella? Todellisuudessa taas juuri tämä käytäntö varmistaa osaltaan objektiivisuuden ratkaisujen tekemisessä. Ratkaisut ovat loppujen lopuksi eläkeyhtiön, eivät vakuutuslääkärin. Vakuutuslääkärin ja hoitavan lääkärin roolit ratkaisuprosessissa ovat erilaiset, ja myös ratkaisijalla on eläkeyhtiön ratkaisutoiminnassa oma merkittävä tehtävänsä. Kyse ei siis ole pelkistäen siitä, että yhtiö tai vakuutuslääkäri olisi eri mieltä hoitavan lääkärin diagnoosista tai vähättelisi potilaan tilaa. Kyse on faktisesti kokonaisharkinnasta, jossa otetaan huomioon monia muitakin asioita. Näiden asioiden esiin tuominen ymmärrettävällä ja konkreettisella tavalla on läpinäkyvyyden tavoitteiden toteuttamisessa olennaista. Kuulopuheista ja olettamuksista tulee helposti yleisesti hyväksyttyä tietoa, ellei toisin perustelu ole avointa ja objektiivista. Yleisesti hyväksytyksi tiedoksi katsotaan se, 1 Syvälä 2009, s
7 mitä ihmiset luulevat muiden ajattelevan. Tavoitteena on, että tämä tutkimus mahdollistaa faktaan perustuvan näkemyksen luomisen myös maallikon näkökulmasta. Työkyvyttömyyseläkkeiden myöntämiseen pätevät yksinkertaiset lait: etuus myönnetään kaikille siihen oikeutetuille, muttei muille. Raja on vedettävä johonkin, ja jonkun tai joidenkin on se raja vedettävä. Tästä syystä on myös järjestelmään tyytymättömiä. Kandidaatin työni pohdinnoissa otettiin esille se, että voitaisiin esitellä suurempia linjoja esimerkiksi julkaisemalla ennakkotapauksia tiettyjen sairauksien tai löydösten oikeuksista etuuksiin. Tähän pro graduun on yritetty valita ajankohtainen ja tärkeä sairausryhmä, jonka oikeutta työkyvyttömyyseläkkeeseen on haastavaa arvioida. Nuorten aikuisten, alle 35-vuotiaiden masennus on juuri tällainen. Nuorten masennus on kasvava ongelma ja herättää paljon kysymyksiä. Varman ylilääkäri Jukka Kivekäs otti Varma -lehden aiheeseen liittyvässä artikkelissa kantaa niin, että kaikilla nuorilla oman elämän hallinta ei yksinkertaisesti ole riittävällä tasolla. Aikuistuminen jää jollakin tasolla kesken ja joidenkin kohdalla mukaan tulee vielä päihdeongelmia. Yhteiskunnan luomat paineet siitä, mihin pitäisi pystyä, eivät aina kohtaa ihmisen kykyjen kanssa. Joillakin vaikeudet juontavat lapsuudesta, mutta ongelmia on myös taustasta riippumatta. 2 Syitä lisääntyneisiin psyykkisiin ongelmiin erityisesti nuorilla on varmasti monia. Yleisesti ottaen masennus on merkittävä työkyvyttömyyseläkkeen syy ja aiheuttaa euroissakin mitattuna melkoisen yhteiskunnallisen rasitteen. Taulukossa (1) on kuvattu työkyvyttömyyseläkemenon lisääntymistä tietyissä sairausryhmissä. Masennusperusteiset työkyvyttömyyseläkkeet muodostivat vuonna 2008 kaikkien mielenterveyden häiriöiden perusteella maksetuista jo yli puolet. Kaikkiin sairauksiin nähden mielenterveydenhäiriöt muodostavat suurimman ryhmän ja masennus taas siihen sisältyvänä ryhmänä omaa suurimman muutosindeksin (143) vuoteen 1998 verraten. Kun vuonna 1998 masennukseen liittyviä työkyvyttömyyseläkemenoja oli noin 11,6 % kaikista menoista, vuonna 2008 osuus oli jo noin 18,2 %. 2 Arola 2009, s
8 SAIRAUSRYHMÄ Mielenterveyden häiriöt Masennus Muut 1998 (milj. ) 735,0 298,8 436, Muutosindeksi 740,6 331,4 409,2 774,1 371,6 402,6 825,0 415,1 409,9 827,3 425,6 401,8 815,0 428,3 386, Verenkiertoelinten sairaudet 355,5 311,7 289,3 275,0 252,1 231,0 65 TULE -sairaudet 858,1 770,6 741,7 747,0 730,9 726,4 85 Muut sairaudet 621,3 589,0 589,1 608,0 602,1 585,1 94 Kaikki 2569,9 2411,9 2394,2 2455,1 2412,5 2357,5 92 Taulukko 1: Työeläkejärjestelmän työkyvyttömyyseläkemenot vuoden 2008 rahassa 3 Työkyvyttömyyden arvioinnin näkökulmasta haastavaa on yleisellä tasolla se, milloin työkyky on mennyt täysin, milloin osittain, ja voidaanko uskoa kuntoutuksen mahdollistavan paluun työelämään jos siellä ollaan alun perin edes oltu. Näiden arviointi vaihtelee merkittävästi riippuen siitä, kysytäänkö asiaa potilaalta itseltään, tämän lääkäriltä vai vakuutuslääkäriltä. Masennuksen arvioimiseen työkyvyttömyyseläkkeen perusteena pätevät vielä omat tekijänsä. Aina ei ole välttämättä selvää, onko diagnoosi masennuksesta tehty riittävin perustein tai onko lopulta kyse edes sairaudesta; esimerkiksi vaikea elämäntilanne ei ole sairaus. Avoin, selittävä tutkimus tapauskohtaisine tulkintoineen avaa ratkaisukäytäntöä ja tuo kaivattua läpinäkyvyyttä lisäten samalla oikeusturvan tunnetta tältä osin. Samalla vakuutuslääkäreiden ja työeläkeyhtiöiden kuva tulee realistisemmaksi, kun voidaan osoittaa, että ratkaisuprosessi on objektiivinen ja rationaalinen sisältämättä mitään salamyhkäisyyttä. Kivekkään mukaan kokeilut ovat lisäksi osoittaneet, että työmarkkinoille paluu voi olla vaikeaa, joten nuoren työkyvyttömäksi joutuminen voi johtaa pysyvään syrjäytymiseen. Puhutaan siis merkittävästä asiasta paitsi yksilöllisestä myös yhteiskunnallisesta näkökulmasta 4. 3 Eläketurvakeskus 2009 mukaillen. 4 Arola 2009, s
9 1.2 Kirjallisuus ja aiemmat tutkimukset Vakuutuslääkäreistä sinänsä on jonkin verran tutkimusta ja kirjallisuutta. Useimmat vakuutuslääkäreiden roolia ja vaikutusta ratkaisukäytäntöön selittävät julkaisut ovat kuitenkin pintapuolisia ja suuntaa antavia. Lisäksi melko monessa ja kohtuullisen tuoreessa tutkimuksessa vakuutuslääkärin tehtävää on tuotu esille, useimmiten neutraalisti ja toisinaan myös jonkin verran kantaa ottavasti. Usein kyse on kuitenkin ollut lähinnä kirjoittajan tutkimuksen aihetta sivuavasta tiedosta, ei itse tutkimuskohteesta. Tätä tutkimusta tukevia tai aiheeseen liittyviä pääteoksia ovat tämän tutkimuksen kannalta ensinnäkin Vakuutuslääketiede (2004), jossa vakuutuslääkärin työtä on kuvattu sekä yleisluontoisesti että suhteutettuna hoitavan lääkärin työhön. Kirjassa on pohdittu myös muun muassa vakuutuslääkärin eettistä asemaa, juridista vastuuta sekä vakuutetun oikeusturvaa. Toimintakyky (2004) taas menee pidemmälle toimintakyvyn arvioinnissa ja antaa tiivistettyä tietoa eri sairauksiin liittyvästä toimintakyvyn arvioinnista ja sairauden vaikutuksesta työkykyyn. Vakuutuslääkäreihin liittyvää kirjallisuutta on näiden teosten lisäksi runsaahkosti, mutta se on melko vanhaa. Lisäksi erityisesti ennen vuoden 2005 eläkeuudistusta julkaistun kirjallisuuden kanssa on työkyvyttömyyseläkkeisiin liittyen tutkimusta toteuttavien oltava tarkkana, koska esimerkiksi lakeihin on tullut muutoksia. Samaten esimerkiksi myöhemmin esille tuleva Facultas toimintakyvynarviointiprojekti (2008) on uudistanut lääkäreiden koulutusta arviointimenetelmien ja niiden hyödyntämisen osalta. Ulkomaisen kirjallisuuden osalta täytyy taas huomioida vakuutusjärjestelmien erilaisuus eri maissa. Vakuutuslääkärin tehtävä ei kuitenkaan periaatteellisesti eroa muualla tai ole olennaisesti muuttunut, joten monista eri lähteistä on mahdollisuus saada ainakin pintapuolista tietoa vakuutuslääkärin tehtävästä. Tiedon puutteen syynä kukaan ei siis voi pitää sen tarjonnan puutetta, mitä tulee tiettyihin vakuutuslääkäreistä vallitseviin harhaluuloihin. Nokso-Koiviston väitöskirja vuodelta 2001 tuo esille lääkärinlausuntojen merkitystä, ja samalla valottaa vakuutuslääkärin ja hoitavan lääkärien roolien erilaisuutta. Kyseessä on semiotiikan näkökulmasta tehty väitöskirja, jonka avuliain anti tälle tutkimukselle on lääkärinlausuntojen tulkinnassa huomioonotettavissa asioissa, kuten mikä on potilaan kertomaa ja mikä hoitavan lääkärin päättelyä. 4
10 Pro gradu -tasoisten töiden osalta omaa tutkimustani jossain määrin sivuavat esimerkiksi Heikkinen (2008), joka on tutkinut muutoksenhakijan oikeusturvaa vakuutusoikeudessa ja ottanut kantaa muun muassa lääkärijäsenien rooliin siellä, sekä Syvälä (2009), joka taas käsitteli vakuutuslääkärin roolia työkyvyttömyyseläkeratkaisussa osittain eri näkökulmasta ja käsitellen vakuutuslääkäreihin kohdistunutta arvostelua vakuutuslääkäreiden näkökulmasta. Haastatteluista kävi ilmi muun muassa vakuutuslääkäreihin kohdistuneita uhkauksia ja niiden vakavuutta. Lehto (2007) tarttui työkyvyn arvioinnin teoreettisiin ongelma-alueisiin ja työkyvyttömyyseläkepäätöksen muuttumiseen vakuutusoikeudessa. Nordströmin (2008) sosiologian pääaineen tutkimus taas kartoitti ELMAhankkeen vaikutusta työkyvyttömyyseläkkeelle siirtymiseen. Lindholmin (2008) ansiokas tutkimus käsitteli työeläkekuntoutusta sen käynnistämisen ongelmien ja kehittämistarpeiden löytämiseksi työterveyslääkärin näkökulmasta. Renkolan (2009) tutkimus taas liittyy tähän tutkimukseen hyvinkin tuoden esille työeläkelaitosten keinoja vähentää masennuksesta johtuvia työkyvyttömyyseläkkeitä. Mainittujen pro gradujen samansisältöisyys tähän tutkielmaan nähden koskee pääasiassa teoriaa esimerkiksi työkyvyttömyyseläkkeen myöntämisperusteista ja vakuutuslääkärin tehtävää teoreettisella tasolla. Lisäksi tulee mainita Eläketurvakeskus ja sen julkaisut. Muun muassa Gould on julkaissut tai ollut yhtenä julkaisijana lukuisissa Eläketurvakeskuksen raporteissa työeläkejärjestelmästä, kuten esimerkiksi Pensolan kanssa toteutettu ammattien ja masennusperusteisten työkyvyttömyyseläkkeiden riippuvuutta tutkinut julkaisu 5 liittyen Masto-hankkeeseen 6. Eläketurvakeskus antaa myös soveltamisohjeita eri eläkelajien ratkaisutoimintaan liittyen, mikä on ollut työkyvyttömyyseläkkeen osalta merkittävä apu tämän tutkielman lakiin perustuvan teorian esille tuomisessa yhdessä itse lakien kanssa. 1.3 Tutkimuksen tavoite ja tutkimusongelmat Vakuutuslääkäreiden tekemään puolueettomaan ratkaisutyöhön suhtaudutaan hyvin varauksellisesti. Tämän pro gradun tavoitteena on osaltaan lisätä läpinäkyvyyttä ratkaisuprosessiin ja vakuutuslääkäreiden rooliin siinä. Tarkoituksena on toisaalta osoittaa konkreettisesti ja käytännönläheisesti, että vakuutuslääkäreistä tällä hetkellä vallassa oleva kuva perustuu pääosin 5 Pensola & Gould Masto-hanke on työmarkkinajärjestöjen ja eri hallinnonalojen sekä kolmannen sektorin yhteistyöhanke, jonka tarkoituksena on vähentää masennusperusteista pysyvää työkyvyttömyyttä. 5
11 tiedon puutteesta johtuviin harhaluuloihin, mikä johtuu prosessin läpinäkymättömyydestä. Tutkimus ei silti silottele faktoja, vaan tuo ne esille sellaisinaan, jotta maallikollakin olisi mahdollisuus muodostaa perusteltuihin johtopäätöksiin pohjautuva, päivitetty näkemys. Tutkimuksen tärkeimpiä tavoitteita voidaan kuvata myös kysymysmuotoisesti, jolloin muodostuvat tutkimusongelmat: o Miten vakuutuslääkärin ja hoitavan lääkärin tehtävät eroavat toisistaan yleisellä tasolla? o Miksi vakuutuslääkäreistä on muodostunut negatiivinen kuva? o Kuinka vakuutuslääkäri arvioi alle 35-vuotiaan masennusdiagnoosin saaneen henkilön oikeutta työkyvyttömyyseläkkeeseen? o Mitä erityispiirteitä tai ongelmia liittyy työkyvyn arviointiin nuorten masennustapauksissa? Tutkimusongelmia voidaan pitää samantasoisina, mutta niiden tehtävät ovat erilaisia. Kaksi ensimmäistä ongelmaa perustelevat läpinäkyvyyden tavoitteita, eli sitä, miksi vakuutuslääkäreiden tehtävää on syytä tarkastella lähemmin. Tarkoituksena on luoda objektiivinen katsaus vakuutuslääkäreiden työstä ja heidän vaikutuksestaan korvausjärjestelmässä; toisaalta tuoda esille vakuutuslääkärin ja hoitavan lääkärin roolien erilaisuutta isossa mittakaavassa ja toisaalta käytännön eroavuuksia työkyvyn arviointiin liittyen. Lisäksi valotetaan vakuutuslääkäreistä tällä hetkellä vallassa olevaa kuvaa ja sen syitä, käyttäen apuna kandidaatin tutkielmaani. Oletuksena tässä on, että vakuutuslääkäreistä yleisesti vallassa oleva käsitys ei ole yhtäpitävä todellisuuden kanssa. Kahteen viimeksi mainittuun ongelmaan vastataan useiden asiantuntijoiden kanssa käytyjen keskustelujen ja mainitun esimerkkitapauksen tuoman käytännön esimerkin avulla. Kolmas tutkimusongelma hakee vastausta siihen, miten vakuutuslääkäri arviointia käytännössä suorittaa ja mitä asioita masennuksen kohdalla on erityisesti harkittava. Neljäs tutkimusongelma liittyy masennuksen ominaispiirteiden esiintuomiseen sairautena ja sitä kautta sen muodostamaan ongelmaan eläkeratkaisua tehtäessä. Nämä kaksi tutkimusongelmaa ovat siis jonkin verran vuoropuhelussa keskenään ja faktapitoinen vastine esiin tuodulle kritiikille. Empiirisessä tarkastelussa käytetään lisäksi hyödyksi tietoja alle 35-vuotiaan henkilön työkyvyttömyyseläkehakemuksesta, jonka vakuutuslääkärit ovat kokeneet hankalaksi arvioida ja josta voidaan esittää sekä myöntämistä että hylkäämistä puoltavia argumentteja. Vakuutuslääkärin tekemä arviointi perustuu lääketieteen lisäksi myös muun muassa oikeuskäytäntöön. Tästä syystä 6
12 tutkimuksessa käydään läpi myös ratkaisutoimintaa ohjaavaa lakia. Oletuksena on, että masennustapausten arviointi on hankalaa teoriassa vaikean toimintakyvyn arvioinnin vuoksi. Kokonaistavoitteena on selkeyttää ratkaisukäytäntöä yleisesti ja masennustapausten osalta tarkemmin antamalla viitettä siitä, miten työkyvyttömyyseläkepäätös käytännössä syntyy ja miten vakuutuslääkäri arvioi tapausta. Tutkimus kokonaisuudessaan tutkimusongelmiin vastaamisen ja siihen vaadittavien tietojen esille tuomisen kautta mahdollistaa laajempaan tavoitteeseen, eli läpinäkyvyyden lisäämiseen pääsemisen. 1.4 Keskeiset rajaukset Tämän tutkimuksen rajauksen avainsanoja ovat työntekijän eläkelaki, ratkaisuprosessi, vakuutuslääkäri, hoitava lääkäri, ratkaisija, masennus ja nuoret. Työeläkelainsäädäntöä käydään tässä tutkielmassa läpi siltä osin, kun se vaikuttaa työeläkeyhtiön ratkaisutoimintaan. Tämä tarkoittaa käytännössä sitä, että Eläketurvakeskuksen lakiin perustuvat ohjeistukset koskien työeläkeyhtiöiden työkyvyttömyyseläkehakemuksen ratkaisuprosessiin liittyvää toimintaa luovat tämän pohjan, pääpainotuksena työntekijän eläkelaki ja yksityinen sektori. Työeläkeyhtiöiden ja Kelan välillä on käytössä ennakkoilmoitus- ja neuvottelumenettely, jonka vuoksi myös Kansaneläkelain mukaista työkyvyn arviointia tullaan sivuamaan. Vakuutuslääkärin ja hoitavan lääkärin rooleja käydään läpi sekä yleisesti että tapauskohtaisesti. Vakuutuslääkäreiden ja hoitavien lääkäreiden roolia työkyvyttömyyseläkepäätöksen tekemisessä avataan yleisellä tasolla ja asiantuntijoiden kommentein höystettynä. Vakuutuslääkäreiden julkisuuskuvan tarkastelu perustuu kandidaatin tutkielmaani ja on rajattu koskemaan kahta esimerkkiä läpinäkyvyyden aiheuttamista harhaluuloista, liittyen negatiivisen kuvan syihin. Ratkaisijan työnkuvaan perehdytään myös yleisesti ottaen. Tämän osion tarkoituksena on ratkaisuprosessin eri toimijoiden tehtävien lisäksi toimia taustana tutkimuksen tärkeydelle osoittaen, että järjestelmän toiminnasta ei tiedetä riittävästi. Pääpaino on kuitenkin siinä, mikä ero on odotuksilla ja näkemyksillä työeläkeyhtiön seinien ulkopuolella verrattuna siihen, miten tapaus nähdään työeläkeyhtiössä kaikkien sen ratkaisuun osallistuvien henkilöiden toimesta. Tällöin painotus on selkeästi vakuutuslääkärin ja hoitavan 7
13 lääkärin näkökulmien eroissa ja eritoten vakuutuslääkärin tehtävässä, mikä on tavoitteet, tutkimusongelmat ja myöhemmin esiin tulevan vakuutuslääkärin keskeisen tehtävän ratkaisutoiminnassa huomioiden perusteltua. Tarkemmaksi sairausryhmäksi on valittu sellainen masennus, jonka perusteella oikeutta työkyvyttömyyseläkkeeseen on vaikea arvioida. Kyseessä ovat siis niin sanotusti vaikeasti arvioitavat tapaukset, jolloin kyseeseen tulevat diagnoosit F32 (masennustila) ja F33 (toistuva masennus). Näistä tarkastellaan lieviksi ja keskivaikeiksi diagnosoituja tiloja. Tarkentavaksi rajaukseksi on valittu vuotiaat nuoret aikuiset. Tämä rajaus on valittu paitsi aiemmin esitetyin ajankohtaisuusperustein myös siksi, että nuori ikä tuo vielä oman aspektinsa ratkaisutoimintaan vakuutuslääkärin näkökulmasta. Alaikäraja TyEL:n mukaisen työkyvyttömyyseläkkeen maksamiseen on lisäksi 18 vuotta. Masennusta käydään läpi sekä yleisluontoisesti sairautena että tapauskohtaisia erityispiirteitä esiin tuoden. Tarkasteltava alue työkyvyttömyyseläkepäätöksen konkreettista tekemistä koskien on siis hakemuksen eläkelaitokseen tulemisen ja ratkaisijan hakijalle antaman päätöksen välisissä tapahtumissa. Esimerkiksi eläkkeen laskentaan tai muutoksenhakuun ei täten tulla tässä tutkimuksessa paneutumaan. 1.5 Tutkimusmetodit ja käytetty aineisto Tutkimusmenetelmät jaetaan yleisesti laadullisiin, eli kvalitatiivisiin, ja määrällisiin, eli kvantitatiivisiin menetelmiin. Tämä pro gradu on pääpiirteiltään kvalitatiivinen tutkimus, jossa pyritään tutkittavan ilmiön ymmärtämiseen, mikä tarkoittaa merkityksen tai tarkoituksen selvittämistä yhdessä kokonaisvaltaisen ja syvemmän käsityksen ilmiöstä saamisen kanssa. Lisäksi huomioidaan tutkittavien henkilöiden näkemyksiä ja kokemuksia sekä perehdytään tutkittavaan ilmiöön liittyviin vaikuttimiin ja ajatuksiin; tämän tutkielman kohdalla esimerkiksi ennakkoluuloihin. 7 Tutkielma on aikanaan saanut lopullisen muotonsa työn edetessä, mikä on tarkoittanut myös suunnitelmien osittaista muuttumista. Edelleen tutkimuksessa on suurelta osin 7 Eskola & Suoranta 1998, s
14 suosittu ihmistä tiedon keruun välineenä, jolloin on luotettava omiin havaintoihin ja keskusteluihin asiantuntijoiden kanssa. 8 Lähestymistapa tämän kvalitatiivisen menetelmän sisällä omaa piirteitä tapaustutkimuksesta. Tapaustutkimuksien kohdalla on hyvä huomioida, että kyseessä ei ole menetelmä sen perinteisessä määritelmässä, vaan ennemminkin näkökulma tai nimenomaan lähestymistapa. Empiria ja teoria yleensä käyvät tiivistä vuoropuhelua keskenään ja tapaustutkimukselle tyypillistä ovat lisäksi useat eri tiedonhankintamenetelmät ja ilmiöiden kuvaaminen kysymyksillä kuinka ja miksi. 9 Tutkijaa kiinnostavat asiat painottuvat yleensä voimakkaasti ja muut asiat jäävät lähinnä taustoitukseksi. 10 Tutkielma sisältääkin paljon omaa pohdintaa täydennettynä asiantuntijoiden kommenteilla. Tarkoituksena on toisaalta selittää, toisaalta kuvailla tapausta. Toisaalta tutkimuksessa on myös etnografinen aspekti, koska työskentelin osittain itsekin tutkimani prosessin parissa ollen vuorovaikutuksessa prosessiin vaikuttavien tekijöiden kanssa. Tällöin painopisteen voidaan sanoa olleen myös empiirisen tutkimuskohteen osallistuvassa havainnoinnissa 11. Tapaustutkimuksen kohde voi olla esimerkiksi prosessi, toiminto tai tapahtumasarja 12, mikä tässä tutkielmassa koskee työkyvyttömyyseläkepäätöksen ratkaisuprosessia, ja jonka sisäinen prosessi on vakuutuslääkärin tehtävänä oleva ratkaisuehdotuksen antaminen. Tämän tapaustutkimuksen tukemana pyritään selittämään ja perustelemaan vakuutuslääkäreiden nykymuotoista tehtävää ratkaisuprosessissa. Tapausta laajemmin määrittelevänä adjektiivina voidaan tässä tutkielmassa pitää opettavaa, jolloin tapauksien avulla voidaan oppia tuntemaan ilmiön yleisiä piirteitä. Tapaustutkimuksessa nimenomaan kokonaisvaltainen ymmärtäminen on tärkeämpää kuin yleistäminen. 13 Tässä tutkielmassa niin kutsuttu tiedonintressi on hermeneuttinen, koska pyrkimyksenä on syvällisempi ymmärrys tutkimuskohteesta ja sen toiminnasta. Tieto- ja tutkimustyyppinä hermeneuttisen tiedonintressin sisällä on tulkinta. 14 Tässä tutkimuksessa tulkinnalla on vahva paino paitsi teorian osalta ja aiheen taustoituksessa myös esimerkkitapausten ja henkilölähteiden annin 8 Hirsjärvi 2002, s Saarela-Kinnunen & Eskola 2007, s Koskinen & Alasuutari & Peltonen 2005, s Lukka 1999, s Koskinen & Alasuutari & Peltonen 2005, s Saarela-Kinnunen & Eskola 2007, s Mäkinen 1980, s
15 analysoinnissa. Tulkinnallisuus antaa myös lukijalle mahdollisuuden muodostaa omia näkemyksiään, lisäten siten tutkielman tuottamaa kontribuutiota. Laadullista aineistoa ovat pyydetyt kommentit eri asiantuntijoilta, ja käymäni useat keskustelut ratkaisijoiden, lääkäreiden ja muiden eläkepäätöksen tekemiseen vaikuttavien henkilöiden kanssa. 15 Kandidaatin tutkielmani sekä sen yhteydessä pyydetyt lausunnot ovat myös olleet käytössä osassa tätä gradua. Osa käydyistä keskusteluista on ollut suunniteltuja siinä mielessä, että niille on varattu aikaa ja keskustelujen teemoja on pohdittu etukäteen. Osa taas on ollut täysin spontaaneja lähtien liikkeelle esimerkiksi johonkin tiettyyn työkyvyttömyyseläkehakemukseen liittyvästä erityispiirteestä. Näin ollen henkilölähteitä on käytetty enemmänkin kuin lähdeluettelo antaa ymmärtää, ja lähteenä voitaneen pitää kokonaisvaltaisesti työskentelyä prosessin parissa sekä sen parissa työskenteleviä ihmisiä. Lisäksi tutkielmassa esitellään yksi monista vaikeasti arvioitavista tapauksista, jonka yhteydessä on lääkärikokouksessa tullut esiin erilaisia näkökulmia oikeudesta työkyvyttömyyseläkkeeseen. Varsinaisia tutkimustuloksia ei voida kuitenkaan pelkkään empiirisen aineistoon sinällään pohjautuen muodostaa tai tehdä niistä suoria johtopäätöksiä. Tutkimuskysymyksiin vastatessa keskustelut ja kyselyt ovat vaikuttaneet lähinnä niin, että ne tuovat lisäarvoa jo olemassa olevan tiedon selittämiseen. Täten laajempia johtopäätöksiä ei vedetä suoraan itse aineistosta, vaan sen tulkinnasta ja suhteuttamisesta taustatietoon, missä henkilölähteet ovat toki olleet suureksi avuksi Teoreettinen viitekehys ja tutkimuksen kulku Tutkimuksen tärkeänä motiivina ja myös ensimmäisenä teoreettisena pohjana toimii kandidaatin tutkielmani vakuutuslääkäreistä muodostuneesta kuvasta. Sen yhteydessä esitellyt vakuutuslääkäreiden työnkuva ja rooli vakuutuskorvausasioissa sekä näiden erot suhteessa hoitavaan lääkäriin muodostavat yhden teoreettisen tuen, johon tutkimuskysymykset nojaavat. Kyse on tärkeästä taustoituksesta, sillä tarkoituksenahan on tuoda esille vakuutuslääkärin konkreettista toimintaa ja lisätä läpinäkyvyyttä. Tämä pohjustus perustelee läpinäkyvyyden tavoitteita, ja on siis vakuutuslääkärin tehtävän osalta seuraavassa kuviossa (1) muodostetun teoreettisen viitekehyksen yksi tekijä. 15 LIITE 3: Kyselyiden ja keskusteluiden teemat. 16 Saarela-Kinnunen & Eskola 2007, s
16 Ratkaisun tekemiseksi tarvittavat tiedot Työkyvyttömyyseläkepäätöksen ratkaisuprosessi Lakiperusteinen oikeus työkyvyttömyyseläkkeeseen Vakuutuslääketieteellinen arviointi Masennus sairautena; toimintakyky ja työkyky Vakuutuslääkärin tehtävä Kuvio 1: Tutkielman teoreettinen viitekehys Toisena teoreettisena pohjana on lainsäädäntö koskien työkyvyttömyyseläkkeitä, siltä osin kun se koskettaa tätä tutkimusta. Tämä tarkoittaa sitä, että läpikäydään pääasiassa ratkaisutoiminnassa huomioitavia oitavia asioita, kuten myöntämisen edellytykset, työkyvyttömyyseläkemuodot ja ratkaisuun tarvittavat tiedot. Esimerkkitapauskin on työeläkeyhtiöön ön aikoinaan tullut oikea tapaus. Pääpaino on siis työntekijän eläkelakiin perustuvissa menettelyissä. Koska työeläkeyhtiöiden ja Kelan välillä on käytössä ennakkoilmoitus- ja neuvottelumenettely, on kuitenkin syytä käydä läpi sitä, sekä joitain olennaisia eroja Kelan maksaman ja työeläkeyhtiön maksaman työkyvyttömyyseläkkeen ja sen ehtojen täyttymisen osalta. Masennus yleisesti ottaen sairautena sekä ratkaisuun tarvittavat tiedot muodostavat kolmannen ja neljännen teoreettisen pohjan. Masennuksen osalta merkittävää on selventää sen vaikutusta toimintakykyyn ja sitä kautta työkykyyn. Ratkaisun tekemiseksi tarvittavista tavista tiedoista säädetään laissa ja niitä on avattu tarkemmin muun muassa Eläketurvakeskuksen soveltamisohjeissa. Nämä neljä osa-aluetta aluetta muodostavat sen valon, jossa tarkastellaan vakuutuslääkärin näkemyksiä nuorten masennuksen arvioinnissa työkyvyttömyyseläkeratkaisua tehtäessä. Teoreettisen viitekehyksen keskipisteessä on vakuutuslääketieteellinen arviointi, joka taas on osa ratkaisuprosessia. Teoreettiset osa-alueet alueet vaikuttavat sekä ratkaisuprosessiin että luonnollisesti 11
17 myös sen sisällä tapahtuvaan vakuutuslääketieteelliseen arviointiin. Ratkaisuprosessia on avattu vielä tarkemmin luvussa 2.6. Esitetyn teoreettisen viitekehyksen on tarkoitus kuvata niitä asiakokonaisuuksia, joita on tuotava esiin päästäkseen luotettaviin tutkimustuloksiin ja toteuttaakseen tutkimuksen tavoitteet. Kyseessä on samalla tutkimuksen avainsanoista koostettu kuvaaja, joka selvittää niiden keskinäisiä yhteyksiä ei koko tutkimuksen kattavasta miellekartasta. Kyse on siitä, mitä tutkitaan ja mitä taustateoriaa tarvitaan. Tutkimuksen rakenne ja eteneminen aiheen valintaperusteista sen esittelyyn vaadittavan teorian, ja tutkimusongelmiin vastaamisen tarvittavan empirian kautta lopulta päätelmiin on esitelty seuraavassa kuviossa (2). Tapaustutkimuksen lukijalle tuotavan lisäarvon huomioiden kirjoittajan ajatusketju tutkimusprosessillisesti kuvattuna on tärkeä luotettavuuden kannalta. Samalla teoreettista viitekehystä voidaan osittain täydentää käytännönläheisemmäksi ja havainnollistaa sitä, miten johtopäätöksiin on päädytty. Tutkimuksen empiria rakentuu siis yksinkertaistaen aineiston tiedoista, ammattilaisten näkemyksistä ja omista tulkinnoista. Teoreettisen aineiston taustoittaessa ja selittäessä, tämä tapauskohtaisempi tutkimusosio on toteutettu niin, että on käyty läpi aikaisemmin mainittu vaikeasti arvioitava masennustapaus. Tarkoituksena on ollut tutkia tapauksen ominaispiirteitä ja yrittää luoda käsitys siitä, kuinka vakuutuslääkäri arvioi oikeutta työkyvyttömyyseläkkeeseen yleisemmin ja toisaalta tarkemmin masennustapausten kohdalla. Suuri merkitys on ollut psykiatrian asiantuntijoilla ja heidän näkemyksillään, ja esimerkkitapaus usean lääkärin argumentein taas antaa konkreettista lisänäkemystä. 12
18 Vakuutuslääkäreiden negatiivinen julkisuuskuva Pohjustus Nuorten masennus johtaa yhä useammin työkyvyttömyyteen Masennuksen arviointi työeläkelaitoksen näkökulmasta hankalaa Teoria Työkyvyttömyyseläkepäätöksen tekeminen lain mukaan Ratkaisuprosessi; vakuutuslääkäri, hoitava lääkäri, ratkaisija Masennus sairautena; vaikutus toiminta- ja työkykyyn Empiria Nuoren masennuksen arviointi eri näkökulmista työkyvyttömyyseläkeratkaisuissa; asiantuntijoiden kommentteja ja esimerkkitapaus Päätelmät Teorian ja empirian vuoropuhelun avulla tutkimustuloksiin Kuvio 2: Tutkimuksen rakenne ja eteneminen Johdannon jälkeinen ensimmäinen pääluku on pääosin lakipohjaista teoriaa työkyvyttömyyseläkeratkaisuun liittyen. Samassa yhteydessä on avattu ratkaisuprosessia ja sen toimijoita. Luku kolme pohjautuu kandidaatin tutkielmaani ja avaa hoitavan lääkärin, vakuutuslääkärin utuslääkärin sekä ratkaisijan tehtäviä ratkaisutoiminnan näkökulmasta. Samalla tuodaan esille vakuutuslääkäreihin kohdistunutta kritiikkiä sekä sen syitä ja perusteluita. Omilla pohdinnoilla ja asiantuntijoiden näkemyksillä on vahva paino. Neljännen pääluvun un alussa avataan masennusta sairautena ja edetään yleisemmästä teoreettisesta näkökulmasta käytännönläheisempään tarkasteluun työkyvyttömyyseläkeratkaisun kannalta käyttäen hyväksi asiantuntijoiden kommentteja ja esimerkkitapauksia. Viides luku koostuu päätelmistä, tutkimuksen arvioinnista sekä aihealueen tulevaisuuden näkymistä ja tutkimusaiheista. Tutkielman teoria ja empiria limittyvät tietyiltä osin toisiinsa niin, ettei edellä olevan kuvion esittämä selkeä jako teoriaan ja empiriaan paikoin erotu. Henkilölähteitä hyödynnetään monin 13
19 paikoin eri luvuissa. Tämä on tarkoituksen mukaista paitsi konkreettisen tuntuman mukana pitämisen myös mahdollisimman tehokkaan empiirisen aineiston hyödyntämisen kannalta. Tämä pro gradu on tehty toimeksiantona Suomen suurimmalle työeläkevakuutusyhtiölle, Keskinäinen työeläkevakuutusyhtiö Varmalle, jossa myös perehdyin ratkaisuassistentin tehtäviin osa-aikaisesti Tutkimuksen aineisto on kerätty tällä aikavälillä, pois lukien kandidaatin tutkielman yhteydessä pyydetyt kommentit syystalvella Toimeksiantona toteutettu tutkielma antoi mahdollisuuden nähdä ratkaisutyötä ja oppia hakemuksien alkukäsittelyä käytännössä, avartaen vakuutustieteellisiä teoriapohjaisia näkemyksiä. Osallistuminen ratkaisukokouksiin, ajankohtaisimman mahdollisen tiedon saaminen esimerkiksi mahdollisten lakimuutosten vaikutuksesta ja jatkuva ratkaisutoiminnasta uteleminen aika ajoin kenties ärsyttävyyteen asti oli tutkimuksen sisällön kannalta huomattavan merkityksellistä. Toimeksianto mahdollisti aiheeseen liittyen eri asiantuntijoiden konsultoinnin vallitsevan tarpeen mukaan tutkimuksen eri vaiheissa. Tutkielmassa onkin viitattu usean Varmassa työskentelevän asiantuntijan näkemyksiin. Lähdeluettelossa mainittujen henkilöiden lisäksi kysyvä ei tieltä eksy tapaan esitettyihin kysymyksiin ovat apua antaneet monet muutkin Helsingin Salmisaaressa Varman ratkaisu ja kuntoutus -osastolla työskentelevät henkilöt. Näin ollen toimeksianto ja sen mukanaan tuoma lisäarvo näkyy henkilölähdeviittausten ohella myös tutkielmassa kokonaisuudessaan. 14
20 2 TYÖKYVYTTÖMYYSELÄKERATKAISU Vakava sairaus ja tarkalleen ottaen sen aiheuttama työkyvyttömyys on usein ennalta arvaamaton ja tahdosta riippumaton, joten se soveltuu hyvin vakuutettavaksi. Työkyvyttömyyden käsite ei kuitenkaan ole sosiaalivakuutuksessa pelkästään lääketieteellinen, eikä sairauden vaikeusasteen merkitys ole yksiselitteistä. Sairaus ja työkyvyttömyys ovat eri asioita; kyseessä on monimutkainen yhdistelmä toimintakyvyn alentumista suhteutettuna henkilön nykyiseen työhön, työhistoriaan, asuinpaikkaan, ikään ja muihin sosiaalisiin tekijöihin. Monimutkaisuudesta johtuen työkyvyttömyyden vakuutuskelpoisuus ei ole yhtä selvä kuin tapaturman kohdalla, mistä johtuen työkyvyttömyys sosiaalivakuutuksessa ei ole puhdasta riskivakuuttamista: siihen sisältyy aina sosiaalinen aspekti. Sosiaalivakuutuksessa sovellettava työkykykäsite perustuu työkyvyn tasapainomalliin, jossa työkyky nähdään toimintakyvyn ja työn välisenä suhteena. Lääketieteellisesti määriteltyä toimintakykyä verrataan työn vaatimuksiin, arvioiden näiden yhteensopivuutta. 17 Eläketurvakeskuksen soveltamisohjeet koskien yksityisen alan työeläkelakeja (TyEL, YEL, MyEL) ovat olleet voimassa alkaen, ja TyEL:n säännöksiä sovelletaan työkyvyttömyyseläkkeisiin, jotka alkavat tämän päivämäärän jälkeen. Lukuun ottamatta merimieseläkkeitä, kaikki työt vakuutetaan alasta riippumatta tällöin TyEL:ssa. Yrittäjät kuuluvat kuitenkin edelleen YEL:iin ja MyEL:iin. 18 Kunnan tai valtion alaisuudessa työskentely vakuutetaan KuEL:n ja VaEL:n mukaisesti. Tämän pääluvun alalukujen sisältö pohjautuu suurelta osin Eläketurvakeskuksen työeläkelakipalvelun soveltamisohjeisiin työkyvyttömyyseläkkeen osalta, sekä kyseisissä ohjeissa viitattuihin lainkohtiin. 2.1 Työkyvyttömyyseläkkeen tarkoitus Suomalaisen hyvinvointiyhteiskunnan pääperiaatteita on, että toimeentulo- ja kulutusmahdollisuudet eivät saisi heikentyä merkittävästi elämän eri tapahtumien, kuten eläkkeelle siirtymisen vuoksi. Ihmisten tulee tulla toimeen eri elämäntilanteissa, eikä ketään jätetä pelkästään oman onnensa nojaan. Erilaiset sosiaaliset riskit, joista tässä tutkimuksessa keskitytään 17 Tola 2008, s Työntekijän eläkelaki 2006/395 ja Työeläkevakuuttajat TELA ry. 15
POLKU HYLKÄÄVÄÄN TYÖKYVYTTÖMYYSELÄKEPÄÄTÖKSEEN
KATSAUS JUKKA KIVEKÄS ISMO HILJANEN PERTTU KANTONEN POLKU HYLKÄÄVÄÄN TYÖKYVYTTÖMYYSELÄKEPÄÄTÖKSEEN Johdanto Vuonna 2012 yksityisellä sektorilla hylättiin 28 prosenttia uusista työkyvyttömyyseläkehakemuksista.
TYÖKYVYN ARVIOINNIN TEOREETTISET ONGELMA-ALUEET JA VALITUKSENALAISTEN TYÖKYVYTTÖMYYSELÄKEPÄÄTÖSTEN MUUTTUMISEEN VAKUUTUSOIKEUDESSA VAIKUTTAVAT TEKIJÄT
TAMPEREEN YLIOPISTO Oikeustieteiden laitos TYÖKYVYN ARVIOINNIN TEOREETTISET ONGELMA-ALUEET JA VALITUKSENALAISTEN TYÖKYVYTTÖMYYSELÄKEPÄÄTÖSTEN MUUTTUMISEEN VAKUUTUSOIKEUDESSA VAIKUTTAVAT TEKIJÄT Vakuutustiede